(2)Reglementarea activităţilor specifice în cadrul procedurilor de înregistrare şi certificare a formelor de exercitare a profesiei de psiholog, precum şi de certificare a dreptului de supervizare profesională se realizează potrivit legii, în condiţiile stabilite prin hotărâre a Comitetului director. (3)Reglementarea activităţilor specifice în cadrul procedurilor de înregistrare şi avizare profesională a furnizorilor de formare profesională, precum şi de avizare şi creditare a modalităţilor de formare profesională complementară şi continuă se realizează prin normele privind formarea profesională a psihologilor, aprobate prin hotărâre a Comitetului director. (4)Activităţile specifice Comisiei de deontologie şi disciplină se realizează potrivit legii, Codului deontologic al profesiei de psiholog cu drept de liberă practică şi Codului de procedură disciplinară, în condiţiile legii şi ale prezentului regulament. (5)Activităţile specifice Comisiei metodologice se realizează potrivit Normelor de avizare a metodelor şi tehnicilor de evaluare şi asistenţă psihologică, în condiţiile legii şi ale prezentului regulament. (6)În vederea sprijinirii procedurilor de analiză demarate de către comisiile de specialitate, preşedintele Colegiului poate emite dispoziţii, în condiţiile legii.

### Art. 24

Comisiile de specialitate au următoarele competenţe generale: a)organizează formele de evaluare specifice pentru accesul în profesia de psiholog pentru absolvenţi ai unei instituţii de învăţământ superior, care au obţinut diploma de licenţă în psihologie sau asimilată, pentru persoane asimilate în condiţiile legii şi ale regulamentelor, pentru cetăţeni ai unui alt stat membru al Uniunii Europene care au obţinut titlul profesional în ţară, pentru cetăţeni străini care au obţinut titlul profesional în unul din statele cu care România are încheiate convenţii bilaterale în domeniu, cu excepţia statelor membre ale Uniunii Europene, sub condiţia formării profesionale complementare, precum şi pentru alte categorii de persoane, în condiţiile legii şi ale prezentului regulament, după caz; b)aplică, în procesul de analiză, condiţiile accesului în profesia de psiholog în specialităţile de competenţă, cu respectarea condiţiilor generale de eliberare a atestatului de liberă practică, după caz; c)propun Comitetului director aprobarea, amânarea sau respingerea cererilor de eliberare a următoarelor documente: atestate de liberă practică, adeverinţe privind dreptul de supervizare profesională, certificate de înregistrare a formelor independente de exercitare a profesiei de psiholog şi a actelor de modificare, avize de funcţionare ale structurilor de psihologie şi a actelor de modificare, avize profesionale pentru furnizorii de formare profesională, avize profesionale pentru programele de formare profesională, certificate de recunoaştere, adeverinţe privind rezultatul evaluării în vederea accesului în profesia de psiholog cu drept de liberă practică, avize pentru metodele şi tehnicile de evaluare şi asistenţă psihologică, precum şi a altor documente date în competenţa lor, după caz; d)pot înainta Comitetului director şi preşedintelui acestuia proiecte de acte administrative privind accesul în profesia de psiholog cu drept de liberă practică, formarea profesională complementară şi continuă, competenţele profesionale, înregistrarea formelor şi modalităţilor de exercitare ale profesiei, controlul şi supravegherea profesională, avizarea metodelor şi tehnicilor de evaluare şi asistenţă psihologică, în vederea detalierii şi punerii în aplicare a dispoziţiilor legii, normelor şi actelor administrative cu caracter normativ ale Comitetului director, după caz; e)înaintează către preşedinte propuneri privind soluţionarea petiţiilor înaintate Comitetului director sau Comisiei de deontologie şi disciplină, în legătură cu domeniul de competenţă specific;